Source: https://www.zakonypreludi.sk/zz/1976-111
Timestamp: 2020-01-20 23:15:56+00:00

Document:
111/1976 Zb. Vyhláška Federálneho ministerstva poľnohospodárstva a výživy o rezervnom fonde jednotného roľníckeho... | Aktuálne znenie
111/1976 Zb.
Vyhláška č. 111/1976 Zb.Vyhláška Federálneho ministerstva poľnohospodárstva a výživy o rezervnom fonde jednotného roľníckeho družstva
Platnosť od 01.10.1976 do31.03.1986
Účinnosť od 01.10.1976 do31.03.1986
Zrušený 26/1986 Zb.
§ 2 - Tvorba fondu
§ 3 - Účel fondu
§ 4 - Použitie fondu
Záverečné ustanovenia (§ 5)
Aktuálne znenie 01.10.1976 - 31.03.1986
z 28. septembra 1976
o rezervnom fonde jednotného roľníckeho družstva
Federálne ministerstvo poľnohospodárstva a výživy ustanovuje podľa § 14 ods. 4 zákona č. 122/1975 Zb. o poľnohospodárskom družstevníctve po dohode s Federálnym ministerstvom financií a Ministerstvom poľnohospodárstva a výživy Českej socialistickej republiky a Ministerstvom poľnohospodárstva a výživy Slovenskej socialistickej republiky:
Táto vyhláška ustanovuje podrobnosti k zásadám nariadenia vlády Československej socialistickej republiky č. 138/1975 Zb., ktorým sa vykonávajú niektoré ustanovenia zákona č. 122/1975 Zb. o poľnohospodárskom družstevníctve, pokiaľ sa týkajú tvorby a používania rezervného fondu (ďalej len „fond“) jednotného roľníckeho družstva (ďalej len „družstvo“).
(1) Družstvo utvára fond prídelom zo zisku; fond sa môže dopĺňať prostriedkami z iných fondov družstva [okrem prostriedkov z fondu výstavby1) a fondu kultúrnych a sociálnych potrieb].
(2) Prídel zo zisku uskutoční družstvo do fondu vo výške zostávajúcej časti zisku po prídeloch do ostatných fondov.
Účel fondu
Fond slúži družstvu
a) na preklenutie výkyvov hospodárenia, a to tak v rámci družstva, ako v rámci kooperačného združenia,2) prípadne spoločného poľnohospodárskeho podniku, ktorého je členom,
b) na prídely do ostatných fondov družstva,
c) na krytie obežných prostriedkov,
d) na príspevky na činnosť a budovanie spoločných zariadení v rámci kooperačného združenia alebo spoločného poľnohospodárskeho podniku,
e) na zabezpečenie prostriedkov na odmieňanie za prácu,
f) na krytie nákladov na príspevky k dôchodkom podľa osobitných predpisov.3)
(1) Prídely z fondu do ostatných fondov môže družstvo uskutočniť v súlade s predpismi platnými pre tieto fondy.
(2) Fond na účely ustanovené v § 3 písm. d) sa používa na základe rozhodnutia družstva, prípadne záväzkov vyplývajúcich zo zmlúv o spolupráci,4) rozhodnutia kooperačnej rady kooperačného združenia alebo zboru zástupcov spoločného poľnohospodárskeho podniku.
(3) Družstvo pri používaní fondu postupuje tak, aby výška fondu na účely uvedené v § 3 písm. e) tvorila najmenej 20 % objemu plánovaných nákladových odmien.
Ministerstvo poľnohospodárstva a výživy republiky môže po dohode s Federálnym ministerstvom poľnohospodárstva a výživy povoliť v jednotlivých prípadoch výnimky z ustanovení § 3 a 4 tejto vyhlášky.
Ing. Nágr v. r.
1) § 11 ods. 3 nariadenia vlády ČSSR č. 138/1975 Zb., ktorým sa vykonávajú niektoré ustanovenia zákona o poľnohospodárskom družstevníctve.
2) § 10 ods. 2 písm. d) vyhlášky č. 159/1975 Zb. o spolupráci v poľnohospodárstve a jej formách.
3) Smernice FMPVž z 30. 12. 1975 č. FM 01-668/13/1975 o postupe pri prechode JRD do štátnych poľnohospodárskych organizácií.
4) § 2 alebo § 15 vyhlášky č. 159/1975 Zb. o spolupráci v poľnohospodárstve a jej formách.

References: § 2

§ 3

§ 4
 § 14
 § 3
 § 3
 § 3
 § 11
 § 10
 § 2
 § 15